સિંહ : ભોગવિલાસ અને કળીયુગના સુખ આપતો ગ્રહ શુક્ર સપ્તાહના આરંભે રાશિ પરિવર્તન કરીને શુભ ગ્રહ ગુરુ સાથે આપની રાશિથી ત્રીજા સ્થાનમાં ભ્રમણ કરશે. આપના જીવનમાં ઉમંગ અને ઉત્સાહનો વધારો થશે. આપના ભાવી આયોજન તેમજ મૂડીરોકાણ માટે શ્રેષ્ઠ સમય રહેશે. આપને સંતાન દ્વારા લાભ થઇ શકે છે. વિદ્યાર્થીઓને અભ્યાસમાં પ્રગતિ થશે. આપના માન-સન્માનમાં વધારો થશે. તા 3થી બુધ પણ રાહુની યુતિથી અલગ થશે જેથી આપના પારિવારિક પ્રશ્નોમાં ઉકેલ આવશે. વિદ્યાર્થીઓને અભ્યાસ માટે નકારાત્મકતા હતી તેમાં હવે સફળતા મળશે આપની યાદશક્તિમાં પણ વધારો થશે. તા 2 અને 3 દરમિયાન ઘરમાં મહેમાનોનું આગમન થશે. પતિ-પત્ની વચ્ચે આત્મિયતામાં વધારો થશે. તા 4 અને 5 દરમિયાન આર્થિક દૃશ્ટિએ ઉત્તમ સમય છે. વ્યાપારમાં ધન લાભ થશે. તા 6 અને 7 દરમિયાન સમય કષ્ટકારી છે. બનતા કામ બગડી શકે છે. તા 8ના રોજ આપની રાશિમાંથી ચંદ્રનું ભ્રમણ આપના માટે સારો સમય આપશે. આ સમયમાં તમારા ચહેરાનું તેજ વધશે અને વ્યક્તિત્વ વિકાસ અંગે તમે સજાગ બનશો. મન પ્રફુલ્લિત થાય તેવા કાર્યોમાં ભાગ લેશો. મોજશોખ પુરા કરશો.